Frank Martinus Arion
Store norske leksikon,Språk og litteratur,Litteratur i verden,Nord- og Mellom-Amerikas litteratur,Karibias litteratur
Frank Martinus Arion var en forfatter fra De nederlandske antiller, av kreolsk opprinnelse. Han flyttet til Nederland i 1955 og dro tilbake til Curaçao i 1981, hvor han ble leder av akademiet som arbeidet for kreolspråket papiamento.
Forfatterskap Arion skrev lyrikk på papiamento og romaner på nederlandsk. Han har vunnet internasjonal anseelse med romanen Dubbelspel (1973, dansk oversettelse: Dobbeltspil, 1982), hvor han behandler sosiale forhold på Curaçao. Senere romaner er Afscheid van de koningin (1975) og Nobele wilden (1979). Les mer i Store norske leksikon De nederlandske Antiller De nederlandske Antiller – historie Curaçao Nederland kreolspråk